armvectores/hy_wikipedia_2023 huggingface dataset:
Ալբուկերկե

Ալբուկերկեն (անգլ.՝ Albuquerque), քաղաք է ԱՄՆ-ի Նյու Մեքսիկո նահանգում։ Նյու Մեքսիկոյի ամենամեծ քաղաքն է, իսկ բնակչությունը կազմում է 529 219 մարդ (2009 թ.-ի մարդահամարի տվյալներով)։


== Կլիմա ==


== Քույր քաղաքները ==
 Ալբուկերկե (Իսպանիա) (իսպ.՝ Alburquerque, աստուրերեն՝ Xixön), Իսպանիա
 Գվադալախարա (իսպ.՝ Guadalajara), Մեքսիկա
 Սասեբո (ճապ.՝ 佐世保市), Ճապոնիա
 Խելմշտեդ (գերմ.՝ Helmstedt), Գերմանիա
 Խիխոն (իսպ.՝ Gijön), Իսպանիա
 Չիուաուա (իսպ.՝ Chihuahua), Մեքսիկա


== Ծանոթագրություններ ==


== Հղումներ ==
Официальный сайт
Информация для бизнеса и туристов
Большая торгово-промышленная палата Альбукерке
Фотографии и информация для гостей города Archived 2007-02-24 at the Wayback Machine.
Շիրոկոե (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՇիրոկոեՇիրոկոե (ուկրաիներեն՝ Широке), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Շիրոկոե գյուղում բնակվում էր 158 մարդ։ Բնակավայրը զբաղեցնում է 0,419 կմ² տարածք։ Բնակչության խտությունը կազմում էր 377,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեյվիդ Լինչ

Դեյվիդ Կեյթ Լինչ (անգլ.՝ David Keith Lynch, հունվարի 20, 1946(1946-01-20)[…], Միսսուլա, Մոնտանա, ԱՄՆ), ամերիկյան կինոռեժիսոր։
Լինչի կինոնկարները հայտնի են իրենց սյուրռեալիստական տարրերով, իրենց երազային հաջորդականություններով, կանգուն և անհասկանալի պատկերներով և իրենց մանրակրկիտորեն արված ձայնային աջակցությամբ։
Ամերիկյան բոլոր ժամանակների 10 լավագույն ֆիլմեր ըստ 10 ժանրերի ցանկում նրա «Կապույտ թավիշ» ֆիլմը 8-րդն է դետեկտիվ ֆիլմերի ցանկում։


== Ֆիլմագրություն ==
Ռետին-գլուխը (Eraserhead) 1976 թ.
Փիղ մարդը (Elephant Man) 1980 թ.
Դյունա (Dune) 1984 թ.
Կապույտ թավիշ (Blue Velvet) 1986 թ.
Սրտով վայրենիները (Wild at Heart) 1990 թ.
Թվին Փիքս (Twin Peaks) 1992 թ.
Ոչ մի տեղ չտանող խճուղին (Lost highway) 1997 թ.
Մալհոլանդ Դրայվ (Mulholand Drive) 2001 թ.
Ներքին կայսրություն (Inland Empire) 2007 թ.


== Ծանոթագրություններ ==


== Արտաքին հղումներ ==
http://www.davidlynch.com Դեյվիդ Լինչ. պաշտոնական կայք  (անգլ.)
Դեյվիդ Լինչի ֆոնդ(անգլ.)
Դեյվիդ Լինչի մասին ռուսերեն կայք(ռուս.)


== Գրականություն ==
Le Blanc, Michelle and Odell, Colin (2000). David Lynch. Harpenden, Hertfordshire։ Pocket Essentials. ISBN 1-903047-06-4.
Lynch, David and Rodley, Chris (2005). Lynch on Lynch (revised edition). New York։ Faber and Faber. ISBN 978-0-571-22018-2.
Дэвид Линч Поймать большую рыбу։ медитация, осознанность и творчество = Catching the Big Fish. — Москва։ ЭКСМО, 2009. — 208 с. — ISBN 978-5-699-32205-3.
Այծենակաճ

Այծենակաճ, յափնջի (վրաց.՝ ნაბადი), առանց թևերի, ուղղանկյուն ուսերով, լայն քղանցքով երկար թիկնոց։ Հին անվանումն է «տարատոկ»։


== Պատրաստման տեխնոլոգիա ==
Կարում են այծամազեթաղիքից կամ այծի չխուզած մորթուց։ Կոճակների փոխարեն ունի կրծքի աջ և ձախ եզրերին ամրացված լամբակներ։ Տղամարդկանց, հատկապես հովիվների ավանդական հագուստ է կովկասյան ժողովուրդների մոտ։


== Տարածում ==
Հայաստանում տարածված էր Արցախում, Լոռիում, Իջևան Տավուշում և Արևելյան Հայաստանի այլ գավառներում, հագել են 1826-1828 թվականներին ռուս-պարսկական պատերազմում մարտնչող հայ կամավորները Այծենակաճը եղել է նաև կազակային հեծյալ զորամասերի համազգեստը։


== Գրականություն ==
Шавлаева Т. М. Из истории развития шерстяного промысла у чеченцев в XIX – начале XX в.. — Нальчик: ГП КБР «Республиканский полиграфкомбинат им. Революции 1905 г.», 2009. — С. 70-86. — 204 с. — 500 экз. — ISBN 978-5-88195-989-0
Ֆրանսուա Գոսեկ

Ֆրանսուա-Ժոզեֆ Գոսեկ (ֆր.՝ François-Joseph Gossec, հունվարի 17, 1734(1734-01-17)[…], Vergnies, Froidchapelle, Տյուեն, Էնո, Բելգիա - փետրվարի 16, 1829(1829-02-16)[…], Պասի, Սենա, Ֆրանսիա), ֆրանսիացի կոմպոզիտոր և մանկավարժ (ազգությամբ բելգիացի)։ Ֆրանսիական ինստիտուտի անդամ (1795 թվականից)։
Գոսեկը ֆրանսիական սիմֆոնիզմի նախահայրն է։ Գրել է 29 սիմֆոնիա, օպերաներ («Սաբին», 1773, «Տեսեյ», 1782, «Հանրապետության հաղթանակը կամ ճամբար Գրանպրեի մոտ», 1793 և այլն), օրատորիաներ, մեսսաներ, կվարտետներ, հեղափոխական-հայրենասիրական վոկալ-նվագախմբային կոմպոզիցիաներ, հիմներ, քայլերգեր, երգեր։


== Ծանոթագրություններ ==
Nefrete Kine Karşı

Nefrete Kine Karşı (արտասանվում է՝ Նեֆրեթե Քինե Քարշը, արևմտահայերեն` Հանդէպ ոխի-ատելութեան), Արտո Թունջբոյաջյանի և թուրքահայ ռոք-երաժիշտ Յաշար Կուրթի համատեղ ալբոմն է` ռոք և ժողովրդական ոճերում։ Թողարկվել է 2009 թվականին։ Ձայներիզը բաղկացած է 9 երգերից, որոնցից եկկուսը՝ հայերեն լեզվով։


== Երգացանկ ==
Kaldıralım
Bazen insan
Kaldırımlar
Alışamadım
Alışamadım (հայերեն)
Küçük nil büyük irmak
Uzumesne (հայերեն)
Kendim gibi
Nefrete kine karşı


=== Ալբոմի ձայնագրումը կատարել են ===
Արտո Թունջբոյաջյան - վոկալ, պերկուսսիա, դուդուկ, սազեբո, բուլար
Յաշար Կուրթ - վոկալ, կիթառ


== Ծանոթագրություններ ==
Կազավչին

Կազավչին (ուկրաիներեն՝ Казавчин), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Կազավչին գյուղում բնակվում էր 1 136 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆիլետո

Ֆիլետո  (իտալերեն՝  Filetto), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1119 մարդ։ Խտությունը՝ 86 մարդ/կմ²։ Տարածքը՝ 13 կմ²։ Փոստային ինդեքս 66030։ Հեռախոսային կոդ՝ (+39) 0871։


== Ծանոթագրություններ ==
Ֆրան Տուդոր

Ֆրան Տուդոր (խորվ.՝ Fran Tudor, սեպտեմբերի 27, 1995(1995-09-27), Զագրեբ, Խորվաթիա), Խորվաթ ֆուտբոլիստ, Հայդուկ ակումբի և Խորվաթիայի հավաքականի կիսապաշտպան։
Ֆրան Տուդորը Իգոր Թուդորի հեռավոր ազգականն է, նախկինում պրոֆեսիոնալ ֆուտբոլիստ, Խորվաթիայի ազգային հավաքականի խաղացող:


== Ակումբային կարիերա ==
Տուդորը Մլադոստ Բուզին, Զագրեբ, Դինամո Զագրեբ և հունական Պանատինաիկոս ակումբի սան է։ 2015 թվականին Ֆրանը սկսեց իր պրոֆեսիոնալ կարիերան Հաջուկ ակումբի պառակտման մեջ, թիմի հետ պայմանագիր կնքեց երեքուկես տարի ժամկետով: Ապրիլի 18-ին Ռիժեկայի դեմ խաղում նա կատարել է իր նորամուտը Խորվաթիայի առաջնությունում։ Նույն խաղում, Թուդորը խփել է իր առաջին գոլը Հաջուկ ակումբի կազմում:


== Միջազգային կարիերա ==
2017 թվականի հունվարի 11-ին Չիլիի թիմի հետ ընկերական խաղում Տուդորը ելույթ ունեցավ Խորվաթիայի ազգային հավաքականի կազմում։ Մայիսի 28-ին Մեքսիկայի դեմ խաղում, Փրանը խփեց իր առաջին գոլը ազգային հավաքականի կազմում։


=== Գոլերը Խորվաթիայի հավաքականում ===


== Ծանոթագրություններ ==


== Արտաքին հղումներ ==
ֆուտբոլիստի վիջակագրությունը soccerway կայքում
[1] at hajduk.hr
Fran Tudor at Croatian Football Federation website
Հեյբորան

Հեյբորան, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մանազկերտ գյուղաքաղաքից 9 կմ-հարավ-արևելք։


== Բնակչություն ==
XX դարի սկզբում ուներ 20 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մեխանաքիմիա

Մեխանաքիմիա պոլիմերների, գիտության ճյուղ, ուսումնասիրում է մեխանիկական ուժերի ազդեցությամբ պոլիմերներում ընթացող քիմիական փոխարկումները։ Մեխանիկական ուժերի (օրինակ՝ մամլման, մանրացման, գլանման և այլն) ազդեցության տակ պոլիմերներում քիմիական կապերը խզվում են (մեխանադեստրուկցիա), առաջանում են քիմիական պրոցեսներն ակտիվացնող ազատ ռադիկալներ, նկատելիորեն փոխվում են պոլիմերների ֆիզիկական և քիմիական հատկությունները (նվազում է մոլեկուլային զանգվածը, առաջանում են նոր ֆունկցիոնալ խմբեր, փոխվում է լուծելիությունը, մեծանում ռեակցիոնունակությունը և այլն)։ Մեխանիկական ներգործություններն օգտագործվում են պոլիմերների հատկությունները ցանկալի փոփոխությունների ենթարկելու, նոր պոլիմերներ սինթեզելու և այլ նպատակով։ Մեխանաքիմիական երևույթները միաժամանակ նպաստում են պոլիմերների հոգնածության և քայքայման պրոցեսներին։ Այդ պատճառով մեծ նշանակություն ունի պոլիմերների կայունացումը, հատկապես երկարատև պարբերական ծանրաբեռնվածությունների դեպքում։
Հուդ Ռիվեր շրջան (Օրեգոն)

Հուդ Ռիվեր շրջան (անգլ.՝ Hood River County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 1.352 կմ² է, բնակչությունը՝ 22.346 մարդ (2010 թ. տվյալներով)։ Շրջկենտրոնն է Հուդ Ռիվեր բնակավայրը։ Կազմավորվել է 1908 թ.։
Վահան Վարդանյան (բանաստեղծ)

Վահան Վարուժանի Վարդանյան (1962, հունիսի 29, Երևան - 2013, փետրվարի 17, Երևան), հայ բանաստեղծ, դրամատուրգ։


== Կենսագրություն ==
1969-1979 թթ. սովորել է Երևանի Նար-Դոսի անվան միջնակարգ դպրոցում։ 1979 թ. ընդունվել է Երևանի Խաչատուր  Աբովյանի անվան պետական մանկավարժական ինստիտուտի կուլտուրայի ֆակուլտետ, 1983 թվականին ավարտել է ռեժիսորական բաժնի Հենրիկ Մալյանի կուրսը։ 1991 թվականից եղել է Հայաստանի գրողների միության անդամ։ ։


== Գործունեությունը ==
1993-2000 թթ. աշխատել է ՀՀ հեռուստառադիոպետվարչության երիտասարդական հաղորդումների գլխավոր խմբագիր, FM գիշերային հաղորդումների գեղարվեստական ղեկավար։ 2001-2005 թթ. ՀԳՄ «Նոր դար» մշակութային հանդեսի խմբագրակազմի անդամ, պոեզիայի բաժնի խմբագիր։ 2006 թ. հիմնադրել է «Նարցիս» գրական-գեղարվեստական մշակութային հանդեսը, 2006-2013 թթ.՝ եղել է «Նարցիս»-ի և «Գրական էտալոն» հրատարակչության գլխավոր խմբագիրը։
։


== Ստեղծագործությունները ==


=== Չ ափածո պիեսներ ===
«Անդին»
«Սոդոմ»
«Ալեքսանդր»
«Անորոշություն»


=== Պոեմներ ===
«Խռովք»
«Վերադարձ»
«Ֆրեսկո»
«Վկայություն»
«Մութը մթով»
«Բեմ»
«Կարևորը»
«Հիվանդության քմայքները»


=== Բանաստեղծական շարքեր ===
«Ֆրեսկո»
«Հողմավար էջեր»
«Ջրերի ահից»
«Կապանք»
«Թեթևսոլիկություն»
«Շառաչուն գնդեր»
«Ձեռնարձակ»
«Պատկերագիրք կամ խոհեր»
«Կերպափոխումներ»
«Անվարժ փառաբանում»
«Երգեհոնի համար»


=== Արձակ բանաստեղծություններ ===
«Զգայություններ» խորագրով


== Գրքեր ==
Որմնանկար- /բանաստեղծություններ/, Երևան, 1989 թ., «Խորհրդային գրող»,
Խռովք - /բանաստեղծություններ, պոեմներ/, Երևան, 1998 թ., «Նաիրի», 240 էջ
Հայտնություն -/բանաստեղծություններ, տողեր, պիես/, Երևան, 2002 թ., «Ոսկան Երևանցի», 160 էջ
Ալեքսանդր- /չափածո պիես/, Երևան, 2006 թ., «ՀԳՄ», 64 էջ
Սոդոմ -/չափածո պիես/, Երևան, 2007 թ.,«Գրական էտալոն»,75 էջ
Մարտակոչն Աստծո - /բանաստեղծություններ, տողեր, պիես/, Երևան, 2012 թ., «Գրական էտալոն», 352 էջ
Անդին - /չափածո պիեսներ և պոեմներ/, Երևան, 2012 թ., «Գրական էտալոն», 360 էջ


== Մրցանակներ և պարգևներ ==
2001 թ. ՀԳՄ վարչության ամենամյա պոեզիայի մրցանակ։
2004 թ. «Հայտնություն» բանաստեղծական ժողովածուն և «Սոդոմ» չափածո պիեսը արժանացել են Թեքեյան մշակութային միության «Հայկաշեն Ուզունյան» գրական մրցանակին։
2012 թ., «Գրական ասպարեզում ունեցած ավանդի համար», բանաստեղծ, դրամատուրգ, «Նարցիս» գրական-գեղարվեստական հանդեսի գլխավոր խմբագիր Վահան Վարդանյանն արժանացել է ՀՀ Մշակույթի նախարարության պատվոգրի։


== Ծանոթագրություններ ==


== Արտաքին հղումներ ==
Վահան Վարդանյան
Պոեզիա, Վահան Վարդանյան
Կուշկուլ (այլ կիրառումներ)

Կուշկուլ, կարող է վերաբերել՝

Կուշկուլ - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Կուշկուլ - գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Կուշկուլ - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Կուշկուլ - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Կարլ Ավգուստ Զենֆ

Կարլ Ավգուստ Զենֆ (գերմ.՝ Karl August Senff, 24 մարտի, 1770, Կրայպաու - 14 հունվարի, 1838, Դորպատ), նկարիչ, գծանկարիչ և փորագրիչ։ Դորպատի համալսարանի գեղանկարչության պրոֆեսոր։ Եղել է էստոնացի բազմաթիվ հայտնի նկարիչների ուսուցիչը։


== Կենսագրություն ==
Կարլ Ավգուստ Զենֆը ծնվել է 1770 թվականի մարտի 24-ին գերմանական Մերզեբուրգ քաղաքից ոչ հեռու գտնվող Կրայպաու գյուղում, բողոքական աստվածաբան Կարլ Ֆրիդրիխ Զենֆի ընտանիքում (1739-1814)։ Նախապես Կարլ Ավգուստ Զենֆը ծրագրել էր սովորել բժշկություն, սակայն ընդունվել է Լայպցիգի գեղարվեստի ակադեմիա, որտեղ 1788 թվականից մինչև 1793 թվականը նկարչություն է սովորել Ադամ Ֆրիդրիխ Էզերի մոտ։ 1795 թվականին  մեկնել է Դրեզդեն, որտեղ սովորել է Գեղարվեստի ակադեմիայի պրոֆեսոր Քրիստիան Լեբերեխտ Ֆոգելի մոտ։ Մինչև 1802 թվականը Կարլ Ավգուստ Զենֆը մասնավոր դասեր է առել և եղել է ազատ նկարիչ։
1803 թվականին Կարլ Ավգուստ Զենֆն իր աներորդու՝ աստղագիտության պրոֆեսոր Վիկտոր Կնորեի երաշխավորությամբ հրավիրվում է Դորպատ (Տարտու)՝ նկարչություն ու պղնձի վրա փորագրություն դասավանդելու նորաբաց համալսարանում։ 1818 թվականին Կարլ Ավգուստ Զենֆն ստանում է Դորպատի համալսարանի արտահաստիքային պրոֆեսորի կոչում՝ չնայած այն բանին, որ ռուսական մյուս համալսարաններում գեղանկարչության ամբիոն չկար։ Համալսարանում Կարլ Ավգուստ Զենֆը բացել է հատուկ սենյակ, որտեղ պահվել է «գծագրության դպրոցի հավաքածուն»։
Կարլ Ավգուստ Զենֆը մահացել է 1838 թվականի հունվարի 14-ին Դորպատում։
Նկարիչ Ադոլֆ Զենֆը եղել է Կարլ Ավգուստ Զենֆի եղբայրը։


== Արվեստ ==

Կարլ Ավգուստ Զենֆը ստեղծագործել է հիմնականում փորագրության, գունամատիտներով գեղանկարչության ու գծանկարչության բնագավառում։ Կլասիցիզմի ներկայացուցիչ է։ Որպես փորագրանկարիչ՝ Կարլ Ավգուստ Զենֆն առավել հայտնի է Վիտգեյնշտեյնի ու ֆելդմարշալ Բարկլայ դե Տոլիի դիմանկարներով։ Կարլ Ավգուստ Զենֆի փորագրանկարները մեծ մասամբ Մերձբալթիկայի հայտնի անձանց դիմանկարներ են։


== Ծանոթագրություններ ==


== Գրականություն ==
Биографический словарь профессоров Юрьевского университета, т. I, стр. 461—468.
«Рус. Старина», т. XXXVII, стр. 192.
Ровинский, «Словарь граверов», стр. 349.
Петухов, «Имп. Юрьевский университет за 100 лет его существования (1802—1902)», стр. 161, 233, 304.
Inge Kukk: Die Anfangsjahre der Zeichenschule der Universität Dorpat unter der Leitung von Karl August Senff. In: 13. und 14. Homburger Gespräche (1992/1993). Heft 14, S. 279—288. (= Veröffentlichungen der M.C.A. Böckler-Mare Balticum-Stiftung)
Wilhelm Neumann: Karl August Senff : ein baltischer Kupferstecher. Reval : Franz Kluge, 1895. E-Text
Thieme-Becker: Allgemeines Lexikon der bildenden Künstler, Band 30, Leipzig 1936, S. 497.
Հիլեր

Հիլեր (հանգըլ՝ 힐러), հարավկորեական դորամա (հեռուստասերիալ)։ Գլխավոր դերերը մարմնավորել են Ջի Չանգ Ուկը, Փակ Մին Յունգը և Յու Ջի Տեն։ Եթեր է հեռարձակվել հարավկորեական KBS2 հեռուստաալիքի եթերում՝ 2014 թվականի դեկտեմբերի 8-ից 2015 թվականի փետրվարի 10-ը։ Բաղկացած է 20 դրվագից։


== Սյուժե ==
Տասնամյակների պատմություն ունեցող մի պատահար, որում ներգրավված էր ընկերների խումբ, ովքեր զբաղվում էին անօրինական հեռարձակմամբ, միավորում է երեք տարբեր մարդկանց՝ մի խորհրդավոր տղայի, որի ծածկանունը «Հիլեր» է և տիրապետում էր մարտական վերին մակարդակի հմտությունների, երկրորդ կարգի լրատվական պարբերական կայքի լրագրողի, և հեռարձակող հսկա կայանի լրագրողի։ Ճշմարտությունը բացահայտելու և անցյալի առեղծվածը լուծելու նպատակով ճանապարհորդության ժամանակ նրանք պետք է առնչվեն ճշմարտության և հավատի միջև տարաձայնությունների, ինչպես նաև սիրային եռանկյունու։


== Դերերում ==


=== Գլխավոր դերակատարների մասին ===
Կիմ Մուն Հո 김문호 (Յու Ջի Տե, 37 տարեկան), հաջողակ լրագրող։ Հսկայական մեդիա-ընկերության սեփականատիրոջ եղբայրն է։ Նախկինում կատարված սարսափելի սպանությունից հետո իրեն մեղավոր է զգում Չե Յունգ Շինի առջև։ Մեղքերը քավելու համար նա փորձում է աղջկան օգնել, որպեսզի նա դառնա հայտնի լրագրող։ Բայց մի պահ չափահաս Յունգ Շինը սկսում է ազդել նրա սրտի և համոզմունքների վրա։
Չե Յունգ Շին 채영신 (Փակ Մին Յունգ, 27 տարեկան), հաստատուն կամքի տեր և տարօրինակ ինտերնետ-լրագրող «Someday News»-ում։ Նրա երազանքը Օրիանա Ֆալաչիի նման լեգանդար լրագրող դառնալն է։ Յունգ Շինի կյանքը դառնում է ավելի հետաքրքիր, երբ աշխատանքի է ընդունվում նորակոչիկ-լրագրող Սո Ջոնգ Հուն և հայտնի լրագրող Կիմ Մուն Հոն։ Վերջինս էլ օգնում է նրան երազանքներն իրագործել։
Սո Ջունգ Հու 서정후 채영신 (Ջի Չանգ Ուկ, 28 տարեկան), ծածկագրական անվանումն է «Հիլեր», օժտված է բոլոր տեսակի խելացի հատկություններով։ Մարտական հմտությունները նրան դարձնում է լավագույն գործակալը, ով կարող է կատարել ցանկացած առաջադրանք։ Նրա վերջնական նպատակը Խաղաղ օվկիանոսի հարավային մասում գտնվող կղզին գնելն ու այնտեղ միայնակ ապրելն է։ Սակայն Յոնգ Շինի հետ հանդիպումից հետո նրա կյանքը սկսում է փոխվել։ Նա սկսում է հետաքրքրություն տածել դեպի արտաքին աշխարհը և ի վերջո զգալ այն զգացմունքը, որը մարդիկ սեր են կոչում։ Բայց բացահայտվում են նախկինում կատարված սպանության իրական մանրամասնությունները, և այդ սերը դառնում է վտանգավոր։


=== Գլխավոր դերեր ===


== Մեջբերումներ ==


== Վարկանիշ ==


== Սաունդթրեկ ==


== Պարգևներ և մրցանակներ ==


== Ծանոթագրություններ ==


== Արտաքին հղումներ ==
«Հիլեր» դորաման KBS-ի պաշտոնական կայքում (կոր.)
Healer(անգլ.) ֆիլմը Internet Movie Database կայքում
Զբրուչ (գետ)

Անվան այլ կիրառումների համար տե՛ս՝ Զբրուչ (այլ կիրառումներ)Զբրուչ (ուկրաիներեն՝ Збруч), գետ Ուկրաինայի արևմտյան մասում. Դնեստրի ձախ վտակը։ 


== Աշխարհագրություն ==
Սկիզբ է առնում Պոդոլյան բարձրավայրից, հոսում հիմնականում հարավային ուղղությամբ, անցնում Ուկրաինայի Տերնոպոլի և Խմելնիցկու մարզերով՝ մասամբ սահման հանդիսանալով այդ մարզերի համար։ Դնեստր է թափվում Խոտինից մոտավորապես 5 կիլոմետր դեպի հյուսիս-արևմուտք՝ Օկոպի գյուղի մերձակայքում։ Զբրուչի ափերին են գտնվում Վոլոչիսկ քաղաքը, Պոդվոլոչիսկ, Գուսյատին, Սկալա Պոդոլսկայա գյուղերը, Սատանով ավանը, Կուդրինեցկի, Չեռնոկոզինեցկի ամրոցները, «Մեդոբոռի» արգելոցը, Պոդոլյան Տովտրաներ ազգային պարկը։ Մեծ վտակներն են՝ աջից՝ Գնիլայան, ձախից՝ Բովենեցը։


== Հիդրոգրաֆիա ==
Զբրուչ գետի երկարությունը 247 կմ է, ջրահավաք ավազանի մակերեսը՝ 3395 կմ2, ջրի միջին ծախսը՝ վայրկյանում 7 խորանարդ մետր (չափումը կատարվել է Վիտկովիցի գյուղի մոտ)։ Սնվում է անձրևներով ու ձնհալի ջրերով։ Միջին խորությունը 1.5–2 մետր է, միջին լայնությունը՝ 8–11 մետր, թեքությունը՝ 0.8 մ / կմ, ջրի միջին հոսքը՝ 15,54 մ³ / վրկ.:
Գետի վրա կառուցվել են ոչ մեծ մի քանի հիդրոէլեկտրակայան (Սատանիվսկա, Բոդնարիվսկա, Մարտինիվսկա), ինչպես նաև ջրաղաց։ Ունի մոտավորապես 140 լճակ, մեկ ջրամբար՝ Տառնոռուդյանը (Тарнорудське водосховище):


== Պատմություն ==
1772-ից մինչև 1918 թվականը Զբրուչով է անցել սահմանը ռուսական կայսրության և Հաբսբուրգների միապետությանը պատկանող Գալիցիայի միջև, իսկ 1921-1939 թվականներին՝ սովետա-լեհական սահմանի մի հատվածը։
1848 թվականին գետի՝ Գուսյատին գյուղի մոտ գտնվող հատվածում հայտնաբերել են զբրուչյան նշանավոր քարե կուռքը, որը եղել է տեղի սլավոնական ցեղի պաշտամունքի առարկան հեթանոսական ժամանակներում։


== Տեղագրական քարտեզ ==
М-35-В М 1:500000


== Պատկերասրահ ==

		
		
		


== Տես նաև ==
Ակունք և Գետաբերան


== Ծանոթագրություններ ==


== Գրականություն ==
Ковальчук І. П. Збруч Webarchive|url=https://web.archive.org/web/20160807075927/http://esu.com.ua/search_articles.php?id=16567
Хведченя С. Б. Збруч Webarchive|url=https://web.archive.org/web/20160806123705/http://www.history.org.ua/?encyclop&termin=Zbruch


== Արտաքին հղումներ ==
Զբրուչ գետ https://web.archive.org/web/20140924010348/http://www.tourclub.com.ua/uk/info/usefull-info/local-lore-tours/zbruch_local_inf
Дмитро Панаїр. Збруч: леґенди старого кордону // Zbruch, 06.02.2013 https://web.archive.org/web/20150716030356/http://zbruc.eu/node/1229
Дмитро Полюхович. Збруч змілів. Це тимчасово // Zbruch, 15.07.2015 https://web.archive.org/web/20150716020652/http://zbruc.eu/node/39032
Нардеп Олег Барна лобіює побудову гідроелектростанцій на Дністрі https://web.archive.org/web/20170112161843/http://provse.te.ua/2015/12/nardep-oleh-barna-lobiyuje-pobudovu-hidroelektrostantsij-na-dnistri/
Стрімкі і тихі води річок Хмельниччини
Զբրուչ գետի մասին Ժամանակակից աշխարհագրական անվանումների բառարանում
Մուսա Սալամա

Մուսա Սալամա (արաբ․՝ سلامه موسى‎‎, փետրվարի 4, 1887(1887-02-04), Կահիրե, Եգիպտոսի խեդիվատ, Օսմանյան կայսրություն - օգոստոսի 4, 1958(1958-08-04), Կահիրե, Եգիպտոս), ղպտական ծագմամբ եգիպտացի լրագրող, Եգիպտոսում առաջին սոցիալիստական ​​կուսակցության հիմնադիրներից մեկը։ Նրա աշխարհայացքի վրա ազդեցություն են ունեցել ֆաբիանական սոցիալիզմը (մասնավորապես` Ջորջ Բեռնարդ Շոուն), մարքսիզմը, ֆրեյդիզմը, սոցիալ-դարվինիզմը և նիցշեականությունը։      


== Ստեղծագործություններ ==
Divine Thoughts and Their Origin (1912 թվական)
Treatise about Socialism (1913 թվական)
The Most Well-known Love Affairs in History (1925 թվական, վերաիմաստավորվել և վերակոչվել է «Love in History» մինչև 1949 թվականը)
Reading Matters on Elections (1926 թվական)
Dreams of a Philosopher (1926 թվական)
Freedom of Thought and Its Representatives (1927 թվական)
Secrets of the Inner Life (1927 թվական, վերաիմաստավորվել է 1948 թվականին)
History of Art and the Most Well-known Pieces of Work (1927 թվական)
Today and Tomorrow (1928 թվական)
Descent and Development of Mankind (1928 թվական, վերաիմաստավորվել է 1952-3 թվականներին)
Stories (1939 թվական)
About Life and Culture (1930 թվական, վերաիմաստավորվել և վերակոչվել է 1956 թվականին։ Culture and Life)
Our Duties and the Tasks of Foreign Countries (1931 թվական)
Gandhi and the Indian Revolution (1934 թվական)
Renaissance in Europe (1935 թվական, 1962 թվականին հետմահու  վերաիմաստավորվել և վերակոչվել է  What Is Renaissance»)
Egypt, a Place Where Civilization Began (1935 թվական, խմբագրությունը ընդլայնել է 1948 թվական)
The World in 30 Years (1936 թվական)
Modern English Culture (1936 թվական, խմբագրությունը ընդլայնել է 1956 թվականին)
Our Life as from 50 (1944 թվական, խմբագրությունը ընդլայնել է 1956 թվականին)
Freedom of Thought in Egypt (1945 թվական)
Eloquence and the Arabic Language (1945 թվական, խմբագրությունը ընդլայնել է 1953 թվականին, հետմահու խմբագրությունը` 1964 թվական)
My and Your Intellect (1947 թվական, խմբագրությունը ընդլայնել է 1953 թվականին)
The Years of Salama Moussa’s Apprenticeship (1947 թվական)
The True Path of the Young People (1949 թվական)
«Իբն Սինայի փիլիսոփայության հասարակական-քաղաքական ասպեկտները», Կահիրե, 1952 թվական
Psychological Attempts (1953 թվական, 1963 թվականին փոփոխվել է Attempts)
«Իմ և քո գիտակցությունը», Կահիրե, 1953 թվական
These are My Mentors (1953 թվական, հետմահու խմբագրությունը ընդլայնել է 1965 թվականին)
«Հեղափոխությունների մասին գիրքը», Բեյ­րութ, 1955 թվական
Psychological Studies (1956 թվական)
The Woman Is not the Plaything of the Man (1956 թվական, a very early dispute about the liberation (emancipation) of the woman at that time, especially in the orient)
George Bernhard Shaw (1957 թվական, who he has met and got to know in England, posthumously expanded ed. in 1977)
«Մուսա Սալամայի կազմավորումը», Կահիրե, Բեյ­րութ, 1958 թվական
Attempts of the Young People (posthumously 1959 թվական)
«Ջահերը, լուսավորում են արաբ երիտասարդների ուղին», Բեյ­րութ, 1959 թվական
«Արգելված հոդվածները», Բեյ­րութ, 1959 թվական
«Մտքի ազատությունը», Բեյ­րութ, 1960 թվական
Mankind is the Pride of Creation (posthumously 1961 թվական)


== Ծանոթագրություններ ==
Պամփիլիա

Պամփիլիա (հուն․՝ Παμφνλία), պատմական մարզ Փոքր Ասիայի հարավում (այժմ՝ Թուրքիայի Անթալիայի մարզում)։ Արևելքում սահմանակից էր Կիլիկիային, հյուսիս-արևելքում՝ Իսավրիային, հյուսիսում՝ Պիսիդիային, արևմուտքում՝ Լիկիային։ Ըստ անտիկ ավանդության՝ Պամփիլիայում հնագույն ժամանակներում հաստատվել են Հունաստանից ելած գաղթականները և խառնվել տեղական բնակչության հետ։ Պամփիլիան հայտնի էր իբրև զարգացած գյուղատնտեսության երկիր։ Մ․թ․ա․ 6-րդ դարից գտնվել է Աքեմենյանների, մ․թ․ա․ 6-րդ դարի 2-րդ կեսին՝ Ալեքսանդր Մակեդոնացու, մ․թ․ա․ 3-2-րդ դարերից՝ Պտղոմեյանների, Սելևկյանների, Պերգամոնի պետության կազմում։ Մ․թ․ա․ 133 թվականից Պերգամոնի հետ դարձել է հռոմեական տիրույթ, իսկ մ․թ․ 43 թվականից Լիկիայի հետ կազմել առանձին նահանգ։
395 թվականից գտնվել է Բյուզանդիայի կազմում։ XII դարից Պամփիլիայի արևելքի մասը մտել է Կիլիկիայի հայկական թագավորության կազմի մեջ։
Իգոր Ռոմանչենկո

Իգոր Ռոմանչենկո (ռուս.՝ И́горь Влади́мирович Рома́нченко, մարտի 6, 1958(1958-03-06)), խորհրդային և ռուս դիվանագետ։ 1-ին կարգի արտակարգ և լիազոր դեսպան (2019)։


== Կենսագրություն ==
1979 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1992 թվականին Ռուսաստանի Դաշնության արտաքին գործերի նախարարության բարձրագույն դիվանագիտական դպրոցը։ Տիրապետում է իսպաներենին և անգլերենին։
1979 թվականից զբաղվում է դիվանագիտական գործունեությամբ։
1979-1981 թվականներին՝ Վենեսուելայում Խորհրդային Միության դեսպանատան աշխատակից 
1985-1990 թվականներին՝ Բոլիվիայում Խորհրդային Միության դեսպանատան աշխատակից
1992-1998 թվականներին՝ Պերուում Ռուսաստանի Դաշնության դեսպանատան աշխատակից
2001-2006 թվականներին՝ Ուրուգվայում Ռուսաստանի Դաշնության դեսպանատան աշխատակից
2006-2009 թվականներին՝ Ռուսաստանի Դաշնության արտաքին գործերի նախարարության լատինաամերիկյան դեպարտամենտի բաժնի պետ։
2009-2014 թվականներին՝ Արգենտինայում Ռուսաստանի Դաշնության դեսպանատան խորհրդական-դեսպանորդ
2014-2018 թվականներին՝ Ռուսաստանի Դաշնության արտաքին գործերի նախարարության լատինաամերիկյան դեպարտամենտի փոխտնօրեն
2018 թվականի հունիսի 18-ից հանդիսանում է Պերուում Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2012 թվականի փետրվարի 10)
1-ին դասի արտակարգ և լիազոր դեսպանորդ (2019 թվականի փետրվարի 9)


== Ծանոթագրություններ ==


== Արտաքին հղումներ ==
Биография на сайте МИД России
Страница посла на сайте Посольства России в Перу
Գևորգ Մարտիրոսյան

Գևորգ Իշխանի Մարտիրոսյան (Gev Mart, հոկտեմբերի 23, 1975(1975-10-23), Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
Գևորգ Մարտիրոսյանը ծնվել է 1975 թվականին Երևանում՝ նկարչի ընտանիքում։ 1986-1990 թվականներին սովորել է Հակոբ Կոջոյանի անվան գեղարվեստի դպրոցում, 1991-1995 թվականներին՝ Երևանի Փանոս Թերլեմեզյանի անվան գեղարվեստի ուսումնարանում։ 1995-1997 թվականներին ծառայել է Հայկական բանակում։ 2008 թվականից Հայաստանի նկարիչների միության անդամ է։ 1998 թվականից մասնակցում է ցուցահանդեսների։
Աշխատանքները ցուցադրվել են Նյու Յորքի «Z Gallery»-ում։


== Ծանոթագրություններ ==
Բերնդ Շուստեր

Բերնդ Շուստեր (գերմ.՝ Bernd Schuster, դեկտեմբերի 22, 1959(1959-12-22), Աուգսբուրգ, Բավարիա, Գերմանիայի Ֆեդերատիվ Հանրապետություն), գերմանացի ֆուտբոլային մարզիչ, նախկինում՝ պրոֆեսիոնալ ֆուտբոլիստ։ Հանդես է եկել կիսապաշտպանի դիրքում։ Առավել հայտնի է կատալոնական Բարսելոնայի խաղերից։
1980 թվականի Եվրոպայի ֆուտբոլի առաջնության չեմպիոն՝ հանդես գալով Գերմանիայի ֆուտբոլի ազգային հավաքականի կազմում, Իսպանիայի եռակի չեմպիոն, Իսպանիայի գավաթի վեցակի մրցանակակիր։


== Կարիերա ==


=== Որպես ֆուտբոլիստ ===
Շուստերը սկսեց իր պրոֆեսիոնալ կարիերան Քյոլն ակումբում 1978 թվականին։ Շուստերը 1990 թվականից հետո լքեց Քյոլն ակումբը, և պայմանագիր կնքեց իսպանական Բարսելոնայի հետ, որտեղ նա մնաց բավականին երկար ժամանակ և հաղթեց մի շարք մրցաշարերում։ Իր կարիերայի ընթացքում նա խաղացել է Ռեալ Մադրիդ, Ատլետիկո Մադրիդ և Բայեր Լևերկուզե ակումբներում։ 1997 թվականի գարնանը իր վերջին՝ մեքսիկական ՈւՆԱՄ Պումաս ակումբի կազմում, Շուստերը մասնակցել է 10 մրցաշարերի։


=== Որպես մարզիչ ===
2006/2007 թվականներին Խետաֆեյի հետ գերազանց մրցաշրջանից հետո, որը ավարտվեց 4:0 հաշվով, նա տեղափոխվեց Ռեալ Մադրիդ՝ փոխարինելու Ֆաբիո Կապելոյին։


== Ելույթների վիճակագրություն ==


=== Ակումբային վիճակագրություն ===


== Մրցանակներ և ձեռքբերումներ ==
Որպես ֆուտբոլիստ
Թիմային անձնակազմ

 Իսպանիա ԲարսելոնաԼա Լիգա, 1984/1985
Ֆուտբոլի Իսպանիայի գավաթի մրցանակակիր (2), 1980/1981, 1982/1983
ՈւԵՖԱ-ի մրցանակակիրների գավաթի մրցանակակիր 1981/1982
ՈՒԵՖԱ Չեմպիոնների Լիգայի ֆինալիստ, 1985/1986 Իսպանիա Ռեալ ՄադրիդԼա Լիգայի (2), 1988/1989, 1989/1990
Ֆուտբոլի Իսպանիայի գավաթի մրցանակակիր (2), 1987/1988, 1988/1989
 Իսպանիա Ատլետիկո ՄադրիդԼա Լիգայի մրցանակակիր (2), 1990/1991, 1991/1992 Գերմանիայի Ֆեդերատիվ Հանրապետություն Գերմանիայի ֆուտբոլի ազգային հավաքականԵվրոպայի ֆուտբոլի առաջնություն, 1980Անձնական

Եվրոպայի լավագույն ֆուտբոլիստի կոչման համար "France Football" հարցմանը 1980 թվականին զբաղեցրել է երկրորդ տեղը, 1981 և 1985 թվականներին՝ երրորդ տեղ։Թիմային անձնակազմ

 Ուկրաինա Շախտյոր ԴոնեցկՈւկրաինայի ֆուտբոլի գավաթի ֆինալիստ, 2003/2004
 Իսպանիա Ռեալ ՄադրիդԼա Լիգա, 2007/08
Իսպանիայի ֆուտբոլի սուպերգավաթի մրցանակակիր, 2008
Իսպանիայի ֆուտբոլի սուպերգավաթի ֆինալիստ, 2007 Իսպանիա ԽետաֆեԻսպանիայի ֆուտբոլի գավաթի ֆինալիստ, 2006/2007Անձնական

Միգել Մունոսի մրցանակ 2006


== Անձնական կյանք ==
1979 թվականից ամուսնացել է Գաբրիելա Շուստերի հետ, ունեցել են չորս երեխա. երկու տղա՝ Դևիդին ու Բենջամինին, և երկու աղջիկ՝ Սառային և Ռեբեկային։ 2008 թվականին նրա նոր ընկերուհին Էլենը ունենում է Վիկտորիային։


== Ծանոթագրություններ ==


== Արտաքին հղումներ ==
Профиль на transfermarkt
Бернд Шустер: «Строптивый Ангел»
Бернд Шустер. «Исповедь Падшего Ангела» Archived 2008-12-12 at the Wayback Machine.
Ֆաետո

Ֆաետո  (իտալերեն՝ Faeto), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 719 մարդ, բնակչության խտությունը կազմում է 28 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 71020, հեռախոսային կոդ՝ +39 0881։
Կոմունայի հովանավորն է Կատենանուովայի Սուրբ Պրոսպերը։ Տոնը նշվում է օգոստոսի երկրորդ կիրակի օրը։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0881 974511
Էլեկտրոնային փոստ՝ sindaco@comune.faeto.fg.it
Պաշտոնական կայք՝ http://www.comune.faeto.fg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Անհիդրիդներ

Անհիդրիդներ, թթվածին պարունակող միացություններ, որոնք կարելի է ստանալ թթվածնավոր թթուներից ջուր պոկելով։


== Միացություններ ==
Միանալով ջրի հետ՝ անհիդրիդներ առաջացնում են թթուներ։ Անհիդրիդներ անվանումները կազմվում են համապատասխան թթվի անունից և «անհիդրիդ» բառից։ Անօրգանական թթուների անհիդրիդներ են ոչ մետաղների և որոշ ծանր մետաղների բարձրարժեք օքսիդները, ծծմբական անհիդրիդը՝ 
  
    
      
        S
        
          O
          
            3
          
        
      
    
    {\displaystyle SO_{3}}
  , ծծմբային անհիդրիդը՝ 
  
    
      
        S
        
          O
          
            2
          
        
      
    
    {\displaystyle SO_{2}}
  , ֆոսֆորական անհիդրիդը՝ 
  
    
      
        
          P
          
            2
          
        
        
          O
          
            5
          
        
      
    
    {\displaystyle P_{2}O_{5}}
  , արսենական անհիդրիդը՝ 
  
    
      
        A
        
          s
          
            2
          
        
        
          O
          
            5
          
        
      
    
    {\displaystyle As_{2}O_{5}}
  , ածխաթթվական անհիդրիդը՝ 
  
    
      
        C
        
          O
          
            2
          
        
      
    
    {\displaystyle CO_{2}}
  , քրոմական անհիդրիդը՝ 
  
    
      
        C
        r
        
          O
          
            3
          
        
      
    
    {\displaystyle CrO_{3}}
   և այլն։


== Ստացում ==
Ստացվում են համապատասխան պարզ նյութի և թթվածնի միացումից, թթուների և աղերի քայքայումից։ Օգտագործվում են թթուների, աղերի ստացման համար, մի քանիսը նաև իբրև չորացնող նյութեր են։ Օրգանական թթուների՝ կարբոնաթթուների անհիդրիդներ են քացախաթթվի անհիդրիդը՝ (CH3CO)2O, բենզոյական անհիդրիդը՝ (C6H5CO)2O և այլն։ Տարբեր թթուներ իրար հետ առաջացնում են խառը անհիդրիդներ, օրինակ մրջնաքացախաթթվական անհիդրիդը՝ CH3CO—O—OCH ։ Երկհիմն թթուները կարող են առաջացնել նաև օղակաձև կառուցվածք ունեցող անհիդրիդներ, օրինակ սաթաթթվի անհիդրիդ թթուների անհիդրիդ հեղուկներ կամ պինդ նյութեր են։
Մրջնաթթուն անհիդրիդ չի առաջացնում։ Ստացվում են կարբոնաթթուների աղերի և նրանց հալոգենանհիդրիդների փոխազդմամբ, երբեմն նաև՝ կարբոլաթթուներից ջրի մոլեկուլ պոկելով։ Օգտագործվում են ացիլացման, արհեստական խեժերի, ներկանյութերի և այլ նյութերի ստացման համար։


== Տես նաև ==
Արսեն
Ածխածնի օքսիդներ
Ուզունoվա (Բալուի գավառ)

Ուզունօվա, գյուղ Արևմտյան Հայաստանում, Բալուի գավառակում։ Գտնվում էր Արածանիի աջ կողմում, Բալու քաղաքից 23 կմ արևմուտք` սարահարթի վրա։


== Բնակչություն ==
XX դարի սկզբին ուներ 67 տուն հայ բնակիչ։


== Պատմամշակութային կառույցներ ==
Ուզունօվան ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մոլոչենևո

Մոլոչենևո (ռուս.՝ Молоченево), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 75 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ա. Տոլստոյի թանգարան-դաստակերտ

Ալեքսեյ Տոլստոյի թանգարան-դաստակերտ (ռուս.՝ Музей-усадьба А.Н. Толстого), կառույց Սամարա քաղաքի Ֆրունզեի փողոցի 155 հասցեում։


== Պատմություն ==
Շենքը կառուցվել է 1881-1882 թթ. պաշտոնաթող շտաբս-կապիտան Ա. Ի. Վեռների հրամանով։ 1899 թվականի վերջին այն դարձել է Ալեքսեյ Տոլստոյի խորթ հոր՝ Ալեքսեյ Ապոլոնովիչ Բոստրոմի սեփականությունը և նրան է պատկանել մինչև 1918 թվականը, երբ ազգայնացվել է և դարձել կոմունալ բնակարան։


== Նկարագրություն ==

Դաստակերտի մեջ էին մտնում երկու երկհարկանի միանման նախագծված տուն, քարե բակաշենք և տնտեսական կառույցներ։ Շենքի դիմացի հատվածում եղել են հինգ սենյականոց բնակարաններ՝ յուրաքանչյուր հարկում երկուական, հետևի հատվածում (կողաշենք), ծառայողների, շենքը, դարակաշարեր, խոհանոցի սենյակներ։ Տան սեփականատիրոջ՝ Ա. Բոստրոմի ընտանիքը զբաղեցնում էր երկրորդ հարկի աջ կողմում գտնվող  բնակարանը։ Մնացած բնակարանները վարձով էին հանձնում։ Կողաշենքի առաջին հարկում էր գտնվում խոհանոցը, նկուղում` լվացքատունը։ Բակի մի մասը զբաղեցրել էին տաղավարով երկու այգիները՝ մեծահասակների և երեխաների համար նախատեսված խաղահրապարակով։ Դաստակերտի տարածքը պահպանվել է իր պատմական սահմաններում և այնտեղ վերականգնվել են բակային շինությունները։


== Թանգարան ==
Թանգարանի ցուցադրությունը ներառում է Ալեքսեյ Տոլստոյի և նրա մոր՝ գրող Ալեքսանդրա Բոստրոմի արխիվը՝ նամակներ, օրագրեր, լուսանկարներ, գրքեր, անձնական իրեր։ Թանգարանի ֆոնդերում կան ավելի քան 10 հազար փաստաթղթեր և նյութեր, որոնք վերաբերում են Տոլստոյի կյանքին և գործունեությանը։ Ցուցադրության կենտրոնական մասը զբաղեցնում է հուշատունը, որտեղ ապագա գրողն ապրել է  ծնողների հետ։ Սրահների տնային կահավորանքն այցելուներին տանում է գավառական քաղաքի 19-20-րդ դդ. միջավայր։


== Ծանոթագրություններ ==


== Արտաքին հղումներ ==
Թանգարան-դաստակերտը Յանդեքսում. քարտեզներ
Թանգարանի պաշտոնական կայք
Կոլևերդե դի Գուիդոնիայի աստղադիտարան

Կոլևերդե դի Գուիդոնիայի աստղադիտարան (իտալերեն՝ Osservatorio Colleverde di Guidonia, աստղադիտարանի կոդը` — «596»), աստղադիտարան Իտալիայի Լացիո մարզի Գուիդոնիա Մոնտեչելո քաղաքում։ Հիմնադրվել է 1991 թվականին, սիրող աստղագետ Վինչենցո Կազուլիի կողմից, ով և ղեկավարում է աստղադիտարանը։
Աստղադիտարանը մտնում է «Իտալացի աստղաչափների խմբի» կազմի մեջ։


== Աստղադիտարանի գործիքներ ==
400-մմ Նյուտոնի համակարգի ռեֆլեկտոր f/4.5 + SBIG St6


== Հիմնական նվաճումները ==
Հայտնաբերվել են 149 աստերոիդ 1993-ից 2010 թվականները
5221 աստղաչափական դիտարկումներ հրապարակված 1991-ից 2002 թվականները


== Ծանոթագրություններ ==


== Արտաքին հղումներ ==
Աստղադիտարանի արխիվային էջՓոքր մոլորակների կենտրոնի կայքում աստղադիտարանի կատարած դիտարկումները

ստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Colleverde di Guidonia» բառերով
Վարդգես Պետրոսյանի հուշարձան (Աշտարակ)

Վարդգես Պետրոսյանի հուշարձան, հայ արձակագիր, հրապարակախոս, հասարակական գործիչ Վարդգես Պետրոսյանի հիշատակին նվիրված դիմաքանդակ Արագածոտնի մարզի Աշտարակ քաղաքի Վարդգես Պետրոսյան և Գրիգոր Ղափանցյան փողոցների հատման խաչմերուկի հրապարակում։ Հուշարձանը տեղադրվել է 2007 թվականին։


== Հեղինակներ ==
Քանդակագործ՝ Էդուարդ Շախիկյան


== Պատկերասրահ ==

		
		
		


== Ծանոթագրություններ ==
Կորդովայի հռոմեական պատեր

Կորդովայի հռոմեական պատերը (իսպ.՝ Murallas de Córdoba), որոնք երբևէ շրջապատել են Կորդովան, (Իսպանիա), կառուցվել էին մ.թ.ա 206 թվականին հռոմեացիների կողմից քաղաքը գրավելուց հետո՝ դարձնելով Հռոմեական Հանրապետության մաս։ Պատերն այժմ մասն են կազմում Կորդովայի պատմական կենտրոնի, և ներառված են ՅՈՒՆԵՍԿՕ-ի համաշխարհային ժառանգության ցուցակում։


== Նկարագրություն ==
Կորդովայի հռոմեական պատերը կառուցված են որպես ամրություններ հռոմեացիների կողմից Կորդովան գրավելուց հետո, և դրանք տարածվեցին մինչև 2650 մետր՝ ամբողջապես շրջապատելով քաղաքը։ Դրանք կազմված էին հմտորեն կտրված քարերից. արտաքին պատի բարձրությունը հասնում էր 3 մետրի (9,8 ոտնաչափ), իսկ ներքին պատինը` 1.2 մետրի (3,11 ոտնաչափ) առաջացնելով նրանց միջև 6 մետր (20 ոտնաչափ) լայն գետաքարով լցված ճեղք։ Պատերի երկայնքով կային որոշ կիսաշրջանաձև աշտարակներ։

Երբ քաղաքը ստացավ Օկտավիանոս Օգոստոսի ենթակայության տակ Պատրիսիա գաղութի կարգավիճակ, հարավային պատը քանդվեց, որպեսզի ընդլայնվեն քաղաքի սահմանները դեպի գետ։ Calle San Fernandoյի և Calle Cairuán-ի (վերականգնված 1950-ականներին) կողքի պատերը ևս հիմք ունեն այս  ժամանաշրջանից։ Հռոմեական պատի հատված կարելի է տեսնել հռոմեական տաճարին կից փողոցից։
Հռոմեական դարպասները ներառում էր Porta Principalis Sinistra-ն (ավելի ուշ Puerta de Gallegos) արևմտյան կողմից, ոչ շատ հեռու հռոմեական դամբարանից։ Puerta de Sevilla-ին կից կամարները արևելքից հռոմեական ջրուղու մաս են կազմում։


== Ծանոթագրություններ ==
Պարվ

Պարվ (ֆր.՝ Parves), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Բելլե կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01286։


== Բնակչություն ==
Կոմունայի բնակչությունը 2010 թվականին կազմել է 360 մարդ։


== Արտաքին հղումներ ==
Վիճակագրության ազգային ինստիտուտ (ֆր.)
Տիմոտի Բասֆիլդ

Տիմոտի Բասֆիլդ (անգլ.՝ Timothy Busfield, հունիսի 12, 1957(1957-06-12), Լանսինգ), ամերիկացի հեռուստատեսային դերասան, ռեժիսոր և պրոդյուսեր։ Բասֆիլդն առավել հայտնի է «Երեսուն և քանիս» հեռուստասերիալում խաղացած դերով, որտեղ նա նկարահանվել է 1987 թվից մինչև 1991 թիվը։


== Կարիերա ==
1991 թվականին նա հաղթել է «Էմմի» մրցանակաբաշխությունում տղամարդու երկրորդ պլանի լավագույն դերի համար՝ դրամատիկ հեռուստասերիալում։
Բասֆիլդը նկարահանվել է մի քանի տասնյակ հեռուստաշոուներում և ֆիլմերում։ Իսկ 2000-ականներին կենտրոնացել է հեռուստատեսային ռեժիսուրայի մեջ։ Նա նկարահանել է սերիաների էպիզոդիկ շարք ներքոհիշյալ սերիալներում՝ «Սպորտի գիշերը», «Լաս Վեգաս», «Պոմադային ջունգլի», «Սպիտակ օձիք» և «Գոտեմարտ»։ Որպես ռեժիսոր նա հանդես է եկել ավելի քան 40 հեռուստաշոուներում։ Դրա հետ մեկտեղ ելույթ է ունեցել որպես գործադիր պրոդյուսեր։
Տիմոտին լավ հայտնի է իր երկարատև դերով «Արևմտյան թևը» (1999—2006) հեռուստասերիալում։ 2000-ականներին նա նկարահանվել է նաև «Ստուդիա 60 Սանսետ Սթրիփում» սերիալում, որը փակվեց առաջին սեզոնից հետո։


== Դերասանական աշխատանքներ ==
Ցանցառների վրեժը (1984)
Որսորդ Ջոնը (39 էպիզոդներում, 1984—1986)
Կիսախելառների վրեժը 2։ Ցանցառները դրախտում (1987)
Նրա երազանքների հովիտը (1989)
Երեսույն և քանիս (85 էպիզոդներում, 1987—1991)
Հանդարտիկները (1992)
Հարվածի հեռավորությունից (1993)
Հեռուստավիկտորինա (1994)
Դրախտի թռչնակներ (11 էպիզոդներում, 1994)
Երկրի առաջին երեխան (1996)
Champs (12 էպիզոդներում, 1996)
Արևմտյան թևը (28 էպիզոդներում, 1999—2006)
Ստուդիա 60 Սանսետ Սթրիփում (22 էպիզոդներում, 2006—2007)
Օրենք և կարգուկանոն (1 էպիզոդ, 2011)


== Արտաքին հղումներ ==
Տիմոտի Բասֆիլդ Internet Movie Database կայքում


== Ծանոթագրություններ ==
Կարլա

Կարլա (ֆր.՝ Carlat), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 288 մարդ, բնակչության խտությունը` 13.79 մարդ/կմ²։ Բնակավայրը զբաղեցնում է 20.88 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 110 կմ հարավ, Օրիյակ քաղաքից` 11 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 203 աշխատունակ (15-64 տարեկան)  բնակիչ, որոնցից ակտիվ էին 156-ը, իսկ ոչ ակտիվները` 47։ Ակտիվության ցուցանիշը կազմում է 76,8 %։ 156 աշխատունակ մարդկանցից աշխատել է 151 անձ (85 տղամարդ և 66 կին)։ Գործազուրկ են եղել 5 անձ (3 տղամարդ և 2 կին)։ 47 անաշխատունակներից 9-ը եղել են աշակերտներ կամ ուսանողներ, 30-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրբ Պոլիկարպոս եկեղեցի

Սուրբ Պոլիկարպոս եկեղեցի (թուրքերեն՝ Aziz Polikarp Kilisesi), կաթոլիկ եկեղեցի Թուրքիայի Իզմիր քաղաքում։ Եկեղեցու հովանավորը Հովհաննես առաքյալի աշակերտ, հավատի համար մարտիրոսված ու սրբացած եպիսկոպոս Պոլիկարպոս Զմյուռնացին է (69-155 թթ.):


== Պատմություն ==
Կառուցվել է 1625 թվականին, Ֆրանսիայի արքա Լուի Տասներեքերորդի խնդրանքով և օտտոմանյան սուլթան Սուլեյման Առաջինի թույլտվությամբ։ Եկեղեցին վնասվել է Զմյուռնիայի 1688 թվականի երկրաշարժից և հաջորդած ամիսներին բռնկված հրդեհից։ 1690–1691 թվականներին վերանորոգվել է, բայց տասնամյակներ անց նորից է վնասվել, այս անգամ էլ՝ 1763 թվականին տեղի ունեցած հրդեհից։ 1775-ին, Ֆրանսիայի Լուի Տասնվեցերորդ թագավորի հատկացրած միջոցներով, վերակառուցվել է, վերափոխվել եռանավ բազիլիկի։ 1820 թվականին մարմարե հուշատախտակ է կախվել եկեղեցում՝ ի պատիվ Լուի Տասներեքերորդի։ 1892–1989 թվականների միջակայքում ևս վերակառուցման աշխատանքներ են իրականացվել, որոնց ընթացքում մատուռներ են հավելվել եկեղեցուն։ Պաշտամունքային կառույցները զարդարված են համաքրիստոնեական սուրբ Պոլիկարպոսի կյանքի առանձին դրվագներ ներկայացնող սրբապատկերներով, որոնց հեղինակը ֆրանսիացի ճարտարապետ և նկարիչ Ռայմոնդ Շառլ Պերեն է։ Եկեղեցին հրո ճարակ է դարձել ևս մեկ անգամ՝ Զմյուռնիայի մեծ հրդեհի ժամանակ։ Վերակառուցվել է 1929 թվականին։


== Ճարտարապետությունը ==
Քարով ու աղյուսով կառուցված եկեղեցին ներկայումս ուղղանկյուն եռանավ բազիլիկի տեսք ունի՝ արևելք-արևմուտք ուղղվածությամբB: Եկեղեցուց հարավ-արևելք բարձրանում է ութանկյուն աշտարակի տեսք ունեցող զանգակատունը։


== Ծանոթագրություններ ==
Ժողովածու (2682)

Ժողովածու (2682), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 1823-1825 թվականներին Կ․ Պոլիսում։ Գրված է թղթի վրա, որը ունի 29,5×20,5 չափս։ Ձեռագիրը կազմված է 76 թերթից։ Գրված է միասյուն, շղագրով։ Կազմը` ստվարաթուղթ։ Հիշատակարաններ 37բ, 41բ, 22ա, 57ա։


== Բովանդակություն ==
Ներս․ Լամբրոնացոյ ներրող ի վերայ փոխմանն Աստվածածնի։
Կորիունի վարքը Մաշտոցի։
Գր․ Սկեռացոյ ներրողեան ի վարս Ներս․ Լամբրոնացւոյ։ Վանականի վարդապետի համեմատութիուն կտակարանց։
Դիոնեսիոսի թուղթ առ Տիմոթեոս։
Ստեփաննոսի աբբայի թուղթ առ Գեորգ պալատացի։
Վճիռ Սինհոդոսին (1802թ)։
Թուղթ շնորհավորական լուծումն Դանիելի կաթողիկոսի։
Մովսես Քերթողահոր բան ի մեծի վարդավոռին։
Եղիշեի Յաղագս լերին։
Ղազարայ Փարպեցույ թուղթ առ Վահան Մամիկոնյան։


== Ծանոթագրություններ ==
Գուապիմիրին

Գուապիմիրին  (պորտ.՝ Guapimirim), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրոյի ագլոմերացիա (մեզոշրջան)ում։ Մտնում է Ռիո դե Ժանեյրոյի գավառի կազմի մեջ։ Բնակչությունը կազմում է 44 692 մարդ՝ 2007 թվականի տվյալներով։ Գրավում է 360,813 կմ2 տարածք։ Բնակչության խտությունը՝ 123,9 մարդ/կմ²։
Քաղաքի տոնը նշվում է նոյեմբերի 25-ին։


== Պատմություն ==
Քաղաքը հիմնադրվել է 1990 թվականի դեկտեմբերի 21-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 300.325 միլիոն ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 6.804,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,739 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Գուապիմիրինի մասին
Քեյ Այվի

Քեյ Այվի (անգլ.՝ Kay Ellen Ivey, հոկտեմբերի 15, 1944(1944-10-15), Camden, Ալաբամա, ԱՄՆ), ամերիկացի քաղաքական գործիչ, Հանրապետական կուսակցության ներկայացուցիչ։ Ալաբամայի 54-րդ նահանգապետը (2017 թվականից)։


== Կենսագրություն ==
Ծնվել է 1944 թվականի հոկտեմբերի 15-ին Քեմդեն (Ալաբամա) փոքրիկ քաղաքում, որտեղ նրա պապը անասնապահական ֆերմա էր ունեցել։ 1962 թվականին առաջին անգամ ներգրավվել է քաղաքականության մեջ՝ նահանգի մակարդակով ներկայացնելով Ուիլքոքսի շրջանի միջնակարգ դպրոցը՝ լինելով Alabama Girls State-ի ղեկավարի տեղակալ։ Այնուհետև ներկայացրել է Ալաբաման Վաշինգտոնում, որտեղ ծանոթացել է սենատոր Մարգարեթ Չեյզ Սմիթին՝ ԱՄՆ-ի պատմության մեջ առաջին կնոջը, որը տարբեր ժամանակներում Կոնգրեսի երկու պալատներում է եղել։ Այվին ավարտել է Բերնսկի համալսարանը՝ հանդիսանալով «Ալֆա Գամմա Դելտա» ընկերության նախագահ ուսուցման ողջ ընթացքում, բոլոր չորս տարիները նույնպես ներառվել են համալսարանի ուսանողական ինքնակառավարման մեջ։ Ակտիվորեն մասնակցել է Լեռլին Ուոլեսի նախընտրական քարոզարշավին, որը 1967 թվականին դարձել Է Ալաբամայի առաջին կին նահանգապետը։ Նույն թվականին Այվին ամուսնացել է և մեկնել Կալիֆորնիա։ Ավելի ուշ վերադարձել է իր հայրենի նահանգ և սկսել է աշխատել Merchants National Bank-ում, որտեղ նա վերահսկում էր ֆինանսական կրթության ծրագրերը՝ դպրոցներում։ 1979 թվականին նա թողեց այդ աշխատանքը և վերադարձավ քաղաքականություն։
2010 թվականին ընտրվել է Ալաբամայի փոխնահանգապետ, 2014 թվականին վերընտրվել է այդ պաշտոնում.


=== Ալաբամայի նահանգապետ ===
2017 թվականի ապրիլի 10-ին Ալաբամայի նահանգապետ Ռոբերտ Բենթլին, որի դեմ իմպիչմենտի ընթացակարգ էր սկսվել ֆինանսական խախտումների և օգնականի հետ կապի պատճառով, պաշտոնաթող Է եղել, և նույն օրը նահանգապետի պաշտոնը ստանձնել Է Քեյ Այվին։
2018 թվականի նոյեմբերի 6-ին առաջին անգամ հաղթել է նահանգապետի ընտրություններում, որտեղ նրա մրցակիցն Է դեմոկրատների թեկնածու Տասկալուսայի քաղաքապետ Ուոլթեր Մեդոքսը։ Դիտորդների կարծիքով՝ այս հաջողության մեջ զգալի դեր են խաղացել Ալաբամայում գործազրկության ցածր ցուցանիշները։
2019 թվականի մայիսի 15-ին ստորագրել է նահանգի օրենքը՝ «մարդկային կյանքի պաշտպանության մասին ակտը», որը 1973 թվականից ի վեր ներառում է ԱՄՆ-ում աբորտների նկատմամբ ամենախիստ սահմանափակումները։ Ակտն աբորտ է թույլ տալիս բացառապես այն դեպքում, եթե հղիությունը մահացու վտանգ է ներկայացնում կնոջ համար, բացառություններ չի անում բռնաբարության և արյունապղծության զոհերի համար։ Ըստ օրենքի 99 տարվա ազատազրկում է սպասվում այն բժշկին, ով առանց թույլտվության աբորտ կիրականացնի։


== Ծանոթագրություններ ==
1028

1028 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1028 թվականն է, 
XI դարի 28-րդ տարին։
Արակոյաբա

Արակոյաբա (պորտ.՝ Aracoiaba), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի հյուսիսային մարզում։ Մտնում է Բատուրիտեի գավառի կազմի մեջ։ Բնակչությունը կազմում է 25 351 մարդ՝ 2009 թվականի տվյալներով։ Գրավում է 656 532 կմ2 տարածք։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 42 202 272,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1709,49 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,597 (տվյալները ՄԱԿ-ի զարգացման ծրագրի)
(4732) Ֆրոսչլ

(4732) Ֆրոսչլ (անգլ.՝ Froeschle), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 3-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,163496 ա. մ., առավելագույնը մոտենում է 2,9382 ա. մ. հեռավորության վրա և հեռանում 3,3888 ա. մ.։ Արեգակի շուրջ մեկ ամբողջական պտույտ է կատարում 2055,18 երկրային օրվա ընթացքում, իր ուղեծրով շարժվելով միջինում 0,175167 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4732) Ֆրոսչլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիտցամ (գյուղ, Ուվինսկի շրջան)

Պիտցամ (ռուս.՝ Пытцам), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 45 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կախար

Կախար  (իսպ.՝ Cájar), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վեգա դե Գրանադա շրջանում։ Տարածքը կազմում է 2 կմ2։ Բնակչությունը՝ 4690 մարդ (2010 թվականի տվյալներով)։


== Արտաքին հղումներ ==
Excmo. Ayuntamiento de Cájar Archived 2008-05-17 at the Wayback Machine.
Situación de Cájar
Տրուդոլյուբովկա (այլ կիրառումներ)

Տրուդոլյուբովկա, կարող է վերաբերել՝

Տրուդոլյուբովկա - գյուղ, Ուկրաինայի Ժիտոմիրի մարզի Մալինի շրջանում
Տրուդոլյուբովկա - գյուղ, Ուկրաինայի Խարկովի մարզի Կոլոմակի շրջանում
Տրուդոլյուբովկա - գյուղ, Ուկրաինայի Կիրովոգրադի մարզի Բոբրինեցի շրջանում
Տրուդոլյուբովկա - գյուղ, Ուկրաինայի Կիրովոգրադի մարզի Կոմպանեևսկի շրջանում
Տրուդոլյուբովկա - գյուղ, Ուկրաինայի Կիրովոգրադի մարզի Նովոուկրաինկայի շրջանում
Տրուդոլյուբովկա - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Տրուդոլյուբովկա - գյուղ, Ուկրաինայի Նիկոլաևի մարզի Բրատսկոեի շրջանում
Տրուդոլյուբովկա - գյուղ, Ուկրաինայի Նիկոլաևի մարզի Դոմանյովկայի շրջանում
Տրուդոլյուբովկա - գյուղ, Ուկրաինայի Նիկոլաևի մարզի Սնիգիրյովկայի շրջանում
Տրուդոլյուբովկա - գյուղ, Ուկրաինայի Վիննիցայի մարզի Բառի շրջանում
Յոհան (այլ կիրառումներ)

Յոհան, կարող է վերաբերել՝

Յոհան - ճարտարապետ
Յոհան - աստվածաշնչային ծագումով Հովհաննես անվան գերմանական տարբերակներից մեկը